**Էլիզաբեթ Իսակսսոն** (շվեդ.՝ Elisabeth Isaksson, 1961), շվեդ սառցաբան և երկրաբան։ Նա ուսումնասիրել է բևեռային կլիմայի պատմությունը` հիմնվելով սառցե միջուկների վրա։ Ուսումնասիրել է նաև Նորվեգիայի Շպիցբերգեն կղզում ձյան և սառույցի աղտոտվածությունը և մասնակցել է Անտարկտիդայում կլիմայի փոփոխության վերաբերյալ կազմակերպված եվրոպական նախագծերի մրցույթներին։

Կենսագրություն
--------------

### Կրթություն

1986 թվականին ավարտել է Ումեո համալսարանը։ 1991 թվականին Ստոկհոլմի համալսարանում ստացել է գիտական աստիճան և մագիստրոսի կոչում` Մենի համալսարանում։ 1994 թվականին Ստոկհոլմի համալսարանում պաշտպանել է դոկտորական դիսերտացիա։

### Կարիերա

1988-1995 թվականներին Իսակսսոնը եղել է հետազոտող և մասնակցել է Ստոկհոլմի համալսարանի Անտարկտիկայի նախագծերին։ 1995 թվականին նա Նորվեգիայի բևեռային ինստիտուտում դարձել է սառցաբան։ 2001 թվականից աշխատել է Շպիցբերգենի սառցե միջուկի գրառումների վրա և վերջին 800 տարվա ընթացքում ստեղծված մի շարք փաստաթղթերի ուսումնասիրությունների հիման վրա օժանդակել կլիմայի փոփոխության վերաբերյալ իրականացվող աշխատանքներին։

1990-ականներից ի վեր Իսակսսոնը հնարավորություն ունեցավ ավելի քան 25 տարի աշխատել սառցաբանի մասնագիտությամբ։ Վիբորն Կարլենի ղեկավարությամբ աշխատելով իր դոկտորական ատենախոսության վրա` ուսումնասիրություններ է կատարել Շվեդիայի ամենաբարձր լեռան` Կեբնեկայսեի վրա։ Նորվեգական բևեռային ինստիտուտում նա օժանդակել է Անտարկտիդայում հոլոցենի կլիմայի փոփոխության ուսումնասիրությանը։ Հետազոտել է Նորվեգիայի տարածքներում սառույցի, ծովային և միջուկային անձրևները և օժանդակել է Միացյալ Նահանգների հետ համագործակցությանը Արևելյան Անտարկտիկայում կլիմայի փոփոխության վերաբերյալ։ Իսակսսոնը հանդիսանում է Եվրոպական *EPICA Antarctic* կլիմայի նախագծի առանցքային մասնակից, որը 2007 թվականին ստացել է Դեկարտի միջազգային մրցանակ։

Անձնական կյանք
--------------

1990 թվականին Իսակսսոնն ամուսնացել է Ֆիլադելֆիայի ամերիկացի սառցաբան Ջեկ Կոլերի հետ, ով նաև աշխատում է Նորվեգական բևեռային ինստիտուտում։ Նրանք ունեն երկու երեխա։ Նրանց տունը գտնվում է Նորվեգիայի հյուսիսում` Թրոմսյո քաղաքում։

Ծանոթագրություններ
------------------

1. 1 2  *Hoffman R.* LinkedIn — 2003.
2. 1 2  «Elisabeth Isaksson». Norwegian Polar Institute. Վերցված է 2016 թ․ օգոստոսի 3-ին.
3. ↑  «Do you have to be a tough man to be a polar researcher?». kifinfo. 2014 թ․ մայիսի 14.
4. ↑  «*Climatic signals from 76 shallow firn cores in Dronning Maud Land, East Antarctica*» (PDF). The Cryosphere, 9, 924-944, 2015. 2015 թ․ մայիսի 7.
5. ↑  «Elisabeth Isaksson». Norwegian Polar Institute.
6. ↑  Vinje Jenssen, Elin (2014 թ․ ապրիլի 1). «Kvinnene inntar polarområdene via jobben». Norsk Polarinstitutt. Արխիվացված է օրիգինալից 2016 թ․ սեպտեմբերի 17-ին. Վերցված է 2016 թ․ օգոստոսի 3-ին.
7. ↑  «Two ice-core δ18O records from Svalbard illustrating climate and sea-ice variability over the last 400 years» (PDF). The Holocene, 15,4. էջեր 501–509.
8. ↑  Hurdle, Jon. «Hooked on Glaciers». The Pennsylvania Gazette. Արխիվացված է օրիգինալից 2016 թ․ հունվարի 15-ին.

Արտաքին հղումներ
----------------

* Elisabeth Isaksson

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | LinkedIn |
|  |
| Թեմատիկ կայքեր | ORCID |
|  |
| Չափորոշչային վերահսկողություն | ISNI: 0000000384815938 · LCCN: nr96035623 · LIBRIS: 304782 · SUDOC: 135962226 · VIAF: 210279588 · WorldCat VIAF: 210279588 |

 |